gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3416, del 20-01-1999 (1999/86)

Informació pública de l'alternativa tècnica d'un programa per al desenvolupament de la Unitat d'Execució Tossalet-3.
--------------------------------------------------------------------------------------------------------------------

### Dades del document

Número de DOGV
:   3416

Data del DOGV
:   20-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/86


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública de l'alternativa tècnica d'un programa per al desenvolupament de la Unitat d'Execució Tossalet-3. [1999/M86]
  
Jo, Antonio Jiménez Clar, notari del Col·legi de València, districte de Dénia, amb residència a Xàbia, done fe:
  
Que la senyora Ana Sapena Crespo, domiciliada a Xàbia, carrer de Patraix, número 11, amb número d'identificació fiscal 32670479-T, he estat requerit per a la protocol·lització de l'alternativa tècnica d'un programa per al desenvolupament de la Unitat d'Execució Tossalet-3 per la seua urbanització i posterior edificació, al terme municipal de Xàbia d'acord amb el procediment de l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. I mitjançant aquest edicte, faig constar:
  
Primer. Objecte i característiques essencials del programa d'actuació
  
Programa que té per finalitat la materialització del Pla General d'Ordenació Urbana de Xàbia per al desenvolupament d'actuacions per al desenvolupament de la Unitat d'Execució TOS-3 amb la realització de les obres necessàries per a la seua urbanització i posterior edificació, acompanyada dels corresponents programes d'actuació integrada, memòria, projecte de reparcel·lació i projecte d'urbanització.
  
Segon
  
La notaria on es troba dipositada la documentació està situada a Xàbia, carrer de l'Historiador Chabàs, número 1, primer. L'advertència que dins del termini de 20 dies comptats des de la publicació de l'últim anunci, qualsevol persona podrà comparèixer en l'esmentada notaria per tal d'obtenir còpia o exhibició de l'acta.
  
Tercer
  
Es procedirà a publicar en el periòdic La Verdad i en el Diari Oficial de la Generalitat Valenciana els anuncis a què es refereix l'article 46 de la LRAU.
  
Quart
  
La possibilitat de consultar en la notaria i en l'Ajuntament de Xàbia la documentació dipositada, i la de presentar davant aquest últim, tant al·legacions, alternatives tècniques que pretenguen competir amb l'exposada al públic, així com proposicions juridicoeconòmiques per a l'execució d'aquestes, durant el termini de 20 dies comptats a partir de l'última publicació.
  
I perquè tinga els efectes oportuns, lliure aquest edicte.
Diari Oficial de la Generalitat Valenciana


Sumari del DOGV 3505, del 28-05-1999 (1999/4053)

Informació pública de l'extracte de la convocatòria de proves selectives per a cobrir en propietat dues places de policia local per promoció interna.
-----------------------------------------------------------------------------------------------------------------------------------------------------

### Dades del document

Número de DOGV
:   3505

Data del DOGV
:   28-05-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4053


Data del document
:   20-04-1999

Organisme emissor
:   Ajuntament de San Fulgencio

Tipus de document
:   Convocatòria

Descriptors 

:   * San Fulgencio
    * administració local
    * concurs administratiu
    * policia

Informació pública de l'extracte de la convocatòria de proves selectives per a cobrir en propietat dues places de policia local per promoció interna. [1999/Q4053]
  
En el Butlletí Oficial de la Província d'Alacant número 77, de 6 d'abril de 1999, s'han publicat íntegres les bases que han de regir en la convocatòria de proves selectives per a cobrir en propietat dues places de policia local, pertanyents a l'oferta d'ocupació de 1998.
  
Les instàncies per a prendre part en les dites proves es presentaran durant el termini de 20 dies naturals, comptadors des de l'endemà de la publicació de l'extracte de la convocatòria en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3594, del 30-09-1999 (1999/8355)

Informació pública anterior a la declaració d'urgència per a la realització de les obres: Projecte de condicionament del ferrocarril Torres Torres - El Toro, per a l'ús com a via verda.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3594

Data del DOGV
:   30-09-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/8355


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública anterior a la declaració d'urgència per a la realització de les obres: Projecte de condicionament del ferrocarril Torres Torres - El Toro, per a l'ús com a via verda. [1999/8355]
  
El projecte de referència va ser aprovat amb data 18 de novembre de 1998 pel director general d'Obres Públiques (Ordre de delegació de data 12 de febrer de 1990, DOGV núm. 1.254).
  
La finalitat és possibilitar la Via Verda d'Ulls Negres sobre els terrenys de l'explanació, ja construïda, de l'antic ferrocarril miner de Sierra Menera; entre els termes municipals d'Algimia de Alfara (València) i El Toro en el límit de les províncies entre Castelló i Teruel.
  
Segons consta en el referit projecte els terrenys necessaris van ser adquirits a principis de segle i no es va recórrer en el seu moment a un procés d'expropiació forçosa. No obstant això per a la millor salvaguarda de possibles drets dels anteriors propietaris es publica aquesta als efectes previstos en l'article 54 de la Llei d'Expropiació Forçosa, i haurà d'exercitar-se el dret de reversió en el termini d'un mes des de la publicació d'aquest anunci en el Butlletí Oficial de l'Estat.
  
Paral·lelament i en compliment del que disposa l'article 56 del Reglament d'Expropiació Forçosa, se sotmet a informació pública la relació de béns i drets afectats per tal que els interessats puguen presentar al·legacions als sols efectes de reparar els possibles errors que s'hagen patit en relacionar els béns afectats per la urgent ocupació (la relació íntegra d'aquests es publica en el Butlletí Oficial de la Província de València, en el Butlletí Oficial de la Província de Castelló i en el Diari Oficial de la Generalitat Valenciana, el dia 2 d'octubre de 1999).
  
Termini: quinze dies a partir de la publicació d'aquest anunci en el Butlletí Oficial de l'Estat
  
Es comunica que aquest anunci es publica també als efectes que estableix l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú modificada per la Llei 4/1999 per als interessats que figuren com a desconeguts o amb domicili desconegut.
  
Informació i presentació d'al·legacions:
  
Conselleria d'Obres Públiques, Urbanisme i Transports.
  
Alacant: c/ d'Itàlia, 12. Tel. 23 879 61 18.
  
Castelló: av. del Mar, 16. Tel. 138 62 20 81.
  
València: av. de Blasco Ibáñez, 50. Tel. 99 720 43 77.
Diari Oficial de la Generalitat Valenciana


Sumari del DOGV 3550, del 30-07-1999 (1999/6603)

Informació pública de la cessió d'actius i passius i transformació en cooperativa agrària.
------------------------------------------------------------------------------------------

### Dades del document

Número de DOGV
:   3550

Data del DOGV
:   30-07-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/6603


Organisme emissor
:   Caixa Rural San José de L'Alcora, SCOOP Crèd. V.

Tipus de document
:   Anunci

Informació pública de la cessió d'actius i passius i transformació en cooperativa agrària. [1999/M6603]
  
La Caja Rural San José de Artana, Societat Cooperativa de Crèdit Valenciana, en virtut de l'acord vàlidament adoptat en l'assemblea general celebrada el passat dia 19 de juny de 1999, amb les majories legalment exigibles i després de les formalitats exigides, va acordar la cessió dels actius i passius afectes a la branca d'activitat pròpia de les entitats de crèdit, per al seu traspàs en bloc, en concepte d'aportació no dinerària, a favor de la Caja Rural Credicoop Societat Cooperativa de Crèdit, la qual quedarà subrogada en tots els drets i obligacions que corresponien a la cedent en les partides que, d'acord amb el que es va acordar, seran objecte de cessió.
  
La Caja Rural Credicoop Societat Cooperativa de Crèdit garanteix als socis disconformes amb el referit acord, a l'igual que als creditors socials, la liquidació, devolució i el pagament immediat dels seus crèdits.
  
Al seu torn, la Caja Rural San José de Artana, Societat Cooperativa de Crèdit Valenciana, va acordar la seua posterior transformació en cooperativa agrària, modificant el seu objecte social i els estatuts socials d'aquesta.
  
Els socis disconformes amb els acords esmentats i els altres creditors socials podran exercir els drets que se'ls reconeixen en l'article 67 del Text Refós de la Llei de Cooperatives de la Comunitat Valenciana, aprovat pel Decret Legislatiu 1/1998, de 23 de juny, i en l'article 36 del Reglament de la Llei de Cooperatives de Crèdit, aprovat pel Reial Decret 84/1993, de 22 de gener.
Diari Oficial de la Generalitat Valenciana


Sumari del DOGV 3649, del 21-12-1999 (1999/10032)

RESOLUCIÓ de l'Entitat de Sanejament per la qual s'aprova i es fa pública l'encomanda de gestió de l'explotació dels col·lectors generals i l'estació depuradora d'aigües residuals de Nules i Villavieja (Castelló), efectuada al seu favor per l'administració de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3649

Data del DOGV
:   21-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10039


Data del document
:   09-12-1999

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

Descriptors 

:   * delegació de poders

RESOLUCIÓ de l'Entitat de Sanejament per la qual s'aprova i es fa pública l'encomanda de gestió de l'explotació dels col·lectors generals i l'estació depuradora d'aigües residuals de Nules i Villavieja (Castelló), efectuada al seu favor per l'administració de la Generalitat Valenciana. [1999/F10636]
  
Vist que per la Resolució de data 22 de novembre de 1999, de la Conselleria d'Obres Públiques, Urbanisme i Transportes, i a l'empara de la facultat establida en l'article 16.a) de la Llei 2/1992, de 26 de març, s'ha acordat encomanar a l'Entitat Pública de Sanejament d'Aigües Residuals de la Comunitat Valenciana la gestió de l'explotació dels col·lectors generals i EDAR de Nules i Villavieja (Castelló).
  
En virtut de les atribucions conferides per l'article 9 del Decret 170/1992, de 16 d'octubre, pel qual s'aprova l'estatut de l'esmentada Entitat Pública de Sanejament, resolc:
  
Aprovar en nom de l'Entitat Pública de Sanejament l'encomanda de gestió anteriorment esmentada, i ordenar la publicació d'aquest acord en el Diari Oficial de la Generalitat Valenciana, als efectes establits en l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3539, del 15-07-1999 (1999/5932)

Informació pública de la modificació del projecte d'urbanització de la UE-2.
----------------------------------------------------------------------------

### Dades del document

Número de DOGV
:   3539

Data del DOGV
:   15-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5932


Organisme emissor
:   Ajuntament de Xirivella

Tipus de document
:   Anunci

Informació pública de la modificació del projecte d'urbanització de la UE-2. [1999/X5932]
  
El Plenari de l'Ajuntament, en la sessió del dia el 19 de novembre de 1998, va disposar sotmetre a informació pública, de conformitat amb el que estableix l'article 53, i per remissió l'article 46.3 de la Llei de la Generalitat Valenciana 6/1994, de 15 de novembre, Reguladora de l'Activitat Urbanística, la Modificació del Projecte d'Urbanització de la UE-2, que té per objecte l'adaptació del projecte a la realitat de l'obra.
  
Durant vint dies hàbils, comptadors des de la publicació del present Edicte en el Diari Oficial de la Generalitat Valenciana podran formular-s'hi al·legacions. L'esmentat Projecte d'Urbanització podrà consultar-se a tals efectes i en el mateix termini a les dependències de l'Ajuntament (Departament d'Informació).
Diari Oficial de la Generalitat Valenciana


Sumari del DOGV 3504, del 27-05-1999 (1999/4153)

Informació pública de l'aprovació inicial de l'acord provisional d'imposició i exacció de les quotes d'urbanització per a finançar la urbanització del polígon industrial Els Plans, sector I-1, segona fase.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3504

Data del DOGV
:   27-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4153


Organisme emissor
:   Ajuntament de Mutxamel

Tipus de document
:   Anunci

Informació pública de l'aprovació inicial de l'acord provisional d'imposició i exacció de les quotes d'urbanització per a finançar la urbanització del polígon industrial Els Plans, sector I-1, segona fase. [1999/S4153]
  
L'alcalde president de l'Ajuntament de Mutxamel, fa saber:
  
Que de conformitat amb la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i Reglament de Gestió Urbanística, l'Ajuntament Ple, en sessió celebrada el 27 d'abril de 1999, adoptà, entre altres, el següent acord:
  
Primer
  
Aprovar provisionalment la imposició de quotes d'urbanització per a finançar les obres del Projecte d'Urbanització del Polígon Industrial Els Plans, sector I-1, segona fase.
  
Segon
  
Aprovar de manera simultània, provisionalment, l'exacció de les esmentades quotes d'urbanització entre els propietaris afectats per les obres, el cost provisional de les quals és de 91.932.314 pessetes, i el qual es distribuirà en proporció al valor de les finques que els han estat adjudicades en la reparcel·lació.
  
Tercer
  
Aprovar de manera provisional la relació individual de propietaris afectats, que figura com a annex a l'acord, amb expressió de nom o raó social, domicili, situació finca, percentatge d'adjudicació en la reparcel·lació i quota provisional resultant.
  
Cosa que es publica perquè durant el termini de 20 dies, comptadors a partir de l'endemà d'aquesta publicació o del rebut de la notificació individual de l'acord provisional d'imposició, si això fóra posterior, i a l'oficina municipal de rendes i exaccions, els interessats poden examinar l'expedient i formular les al·legacions que consideren escaients, i també perquè durant aquest termini poden constituir l'associació administrativa de propietaris.
Diari Oficial de la Generalitat Valenciana


Sumari del DOGV 3534, del 08-07-1999 (1999/5568)

RESOLUCIÓ de 4 de juny de 1999, de la Conselleria d'Economia, Hisenda i Administració Pública, per la qual s'autoritza determinada transferència de crèdit en el programa 412.2, Assistència Sanitària, del capítol II del subprograma 412.22, Assistència Especialitzada, al capítol IV del subprograma 412.24, Prestacions Externes, per import de cinc-cents vint-i-un milions vuit-centres vint-i-tres pessetes (014.210.557 pessetes) expedient número 10.010/1999-137.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3534

Data del DOGV
:   08-07-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/5568


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 4 de juny de 1999, de la Conselleria d'Economia, Hisenda i Administració Pública, per la qual s'autoritza determinada transferència de crèdit en el programa 412.2, Assistència Sanitària, del capítol II del subprograma 412.22, Assistència Especialitzada, al capítol IV del subprograma 412.24, Prestacions Externes, per import de cinc-cents vint-i-un milions vuit-centres vint-i-tres pessetes (226.631.296 pessetes) expedient número 10.010/1999-137. [1999/S5568]
  
A fi de donar cobertura pressupostària a determinades obligacions pendents de l'exercici anterior derivades del programa d'eliminació de llistes d'espera, exercici 1998, en la província d'Alacant i València, i en haver-se produït les corresponents resolucions de rescabalament per enriquiment injust, la Conselleria de Sanitat ha proposat dins del programa 412.2, Assistència Sanitària, transferir crèdit del capítol II del subprograma 412.22, Assistència Especialitzada, al capítol IV del subprograma 412.24, Prestacions Externes, incrementant la dotació de la línia 1.910, «Reintegraments despeses per assistència quirúrgica», en 515.709.627 pessetes.
  
En conseqüència, i en virtut dels articles 17 i 19 de la Llei 11/98 de Pressupostos de la Generalitat Valenciana per a 1999, resolc:
  
Primer
  
S'autoritza la minoració de crèdit en l'aplicació 66.25.613.87.2 per import de 908.804.344 pessetes.
  
Segon
  
S'autoritza l'augment de crèdit en l'aplicació 20.89.398.58.0 per import de 598.380.736 pessetes.
  
Tercer
  
S'autoritza la modificació en l'annex de transferències corrents del subprograma 412.24, Prestacions Externes, de la línia de subvenció i per l'import que es detalla:
Diari Oficial de la Generalitat Valenciana


Sumari del DOGV 3524, del 24-06-1999 (1999/4413)

Recurs contenciós administratiu número 01/1731/1998.
----------------------------------------------------

### Dades del document

Número de DOGV
:   3524

Data del DOGV
:   24-06-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/4413


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Recurs contenciós administratiu número 01/1731/1998. [1999/4413]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que el senyor José Manuel Terol Raduán ha interposat recurs contenciós administratiu amb el número 01/1731/1998, contra acord Conselleria d'Indústria de data 30 de març de 1998, dictat a l'expedient número CCO-13/1997, que denega sol·licitud formulada sobre baixa al Cens Electoral de la Cambra Oficial de Comerç, Indústria i Navegació de València.
  
Cosa que es fa pública a l'efecte establit a l'article 60 de la llei d'aquesta jurisdicció.
  
València, 29 d'abril de 1999.- La secretària: María Victoria Rodrigo Carbonell.
  
Tribunal Superior de Justícia
Diari Oficial de la Generalitat Valenciana


Sumari del DOGV 3532, del 06-07-1999 (1999/5698)

Informació pública de l'aprovació inicial del Projecte de Reparcel·lació del Programa d'Actuació Integrada de la Unitat d'Execució número 1/1998 denominada Tossals Urbà.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3532

Data del DOGV
:   06-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5698


Organisme emissor
:   Ajuntament d'Ondara

Tipus de document
:   Anunci

Informació pública de l'aprovació inicial del Projecte de Reparcel·lació del Programa d'Actuació Integrada de la Unitat d'Execució número 1/1998 denominada Tossals Urbà. [1999/M5698]
  
El Ple de l'Ajuntament, en la sessió del 27 de maig de 1999, ha aprovat inicialment el Projecte de Reparcel·lació del Programa d'Actuació Integrada de la Unitat d'Execució número 1/1998 denominada Tossals Urbà, redactat pels arquitectes senyora Rosario Peris Sánchez i senyor Francisco Forqués Moncho.
  
Cosa que se sotmet a informació pública durant el termini d'un mes, a partir de l'endemà de la inserció d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3546, del 26-07-1999 (1999/6926)

Decret 12/1999, de 23 de juliol, del president de la Generalitat Valenciana, pel qual s'assigna la titularitat de les conselleries que componen l'administració de la Generalitat Valenciana.
---------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/07/23/12/dof/vci/html**

### Dades del document

Número de DOGV
:   3546

Data del DOGV
:   26-07-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/6926


Data del document
:   23-07-1999

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * Conselleria Economia i Hisenda
    * Conselleria Obres Públiques, Urbanisme i Transports
    * Conselleria Cultura, Educació i Ciència
    * Conselleria de Sanitat
    * Conselleria Indústria i Comerç
    * Conselleria Agricultura, Pesca i Alimentació
    * Conselleria Medi Ambient
    * Conselleria Justícia i Administracions Públiques
    * Conselleria Ocupació
    * Conselleria de Benestar Social
    * legislació

Decret 12/1999, de 23 de juliol, del president de la Generalitat Valenciana, pel qual s'assigna la titularitat de les conselleries que componen l'administració de la Generalitat Valenciana. [1999/6926]
  
L'article 16.b) de la Llei 5/1983, de 30 de desembre, de Govern Valencià, atribueix al president la facultat de nomenar i separar els consellers de la titularitat de les diferents conselleries, per tant, fent ús d'aquesta atribució,
  
DECRETE
  
Assignar la titularitat de les conselleries que tot seguit es detallen als consellers i les conselleres següents:
  
- Al senyor Vicente Rambla Momplet, la Conselleria d'Economia i Hisenda.
  
- Al senyor José Ramón García Antón, la Conselleria d'Obres Públiques, Urbanisme i Transports.
  
- Al senyor Manuel Tarancón Fandos, la Conselleria de Cultura, Educació i Ciència.
  
- Al senyor José Emilio Cervera Cardona, la Conselleria de Sanitat.
  
- Al senyor Fernando V. Castelló Boronat, la Conselleria d'Indústria i Comerç.
  
- A la senyora Maria Àngels Ramón-Llin i Martínez, la Conselleria d'Agricultura, Pesca i Alimentació.
  
- Al senyor Fernando Modrego Caballero, la Conselleria de Medi Ambient.
  
- Al senyor Serafín Castellano Gómez, la Conselleria de Justícia i Administracions Públiques.
  
- Al senyor Rafael Blasco Castany, la Conselleria d'Ocupació.
  
- A la senyora María Carmen Mas Rubio, la Conselleria de Benestar Social.
  
València, 23 de juliol de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO


Còpia Permalink ELI